Diari Oficial de la Generalitat Valenciana


Sumari del DOGV 5096, del 20-09-2005 (2005/10419)

ACORD de la Comissió Territorial d'Urbanisme de València, de 7 de juliol de 2005, relatiu al Pla de reforma interior UE 1 d'Alberic.
------------------------------------------------------------------------------------------------------------------------------------

### Dades del document

Número de DOGV
:   5096

Data del DOGV
:   20-09-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/10628


Data del document
:   07-07-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alberic
    * pla d'urbanisme

ACORD de la Comissió Territorial d'Urbanisme de València, de 7 de juliol de 2005, relatiu al Pla de reforma interior UE 1 d'Alberic. [2005/X10164]
  
Vist l'expedient remés per l'Ajuntament d'Alberic referit al Pla de reforma interior UE 1, i de conformitat amb els següents,
  
Antecedents de fet
  
Primer. El programa d'actuació integrada va ser formulat per la mercantil Promociones Aytar, SA, a l'empara del que preveuen els articles 46 i 48 de la Llei 6/1994, reguladora de l'activitat urbanística (LRAU). Els anuncis van ser publicats en el DOGV núm. 4757 de 20 de maig de 2004 i en el periòdic Diario de Valencia de data 19 de maig de 2004.
  
L'expedient entra en el Registre de la Comissió Territorial d'Urbanisme en data 9 de desembre de 2004, i s'adjunta l'acord d'aprovació provisional municipal del Programa d'actuació integrada i el Pla de reforma interior de data 8 de novembre de 2004, en el qual s'informen les al·legacions presentades. Igualment s'aprova i remet l'avantprojecte d'urbanització.
  
Segon. El Projecte, redactat a instàncies de la mercantil promotora, consta de memòria informativa i justificativa i plànols d'informació i ordenació. Així mateix, s'adjunten dos exemplars d'avantprojecte d'urbanització.
  
Tercer. L'objecte del Pla de reforma interior de millora (PRIM) és la delimitació de la unitat d'execució núm. 1 (UE-1) que resulta de la redelimitació de la unitat d'actuació núm. 1 (UA-1) a fi d'incloure les superfícies viàries necessàries perquè els terrenys edificables inclosos en l'àmbit adquirisquen la condició de solar i excloure de l'àmbit les superfícies consolidades per l'edificació, diferenciant els terrenys que queden subjectes al règim d'actuacions integrades dels que se sotmeten al règim d'actuacions aïllades. La delimitació s'ajusta al que establixen els articles 73 i 81 del Reglament de planejament de la C. Valenciana (RPCV). D'altra banda, es concreta el disseny de la xarxa viària en l'àmbit citat, partint de les alineacions de les edificacions existents.
  
El pla té la consideració de pla de reforma interior de millora atés que conté determinacions de caràcter estructural com són l'establiment d'una àrea de repartiment i la fixació del corresponent aprofitament tipus, que s'estableix en 2,0402 m2t/m2s. Cal indicar que l'aprofitament tipus de la UE-1 resulta sensiblement inferior a l'aprofitament mitjà de la unitat d'actuació núm. 1. Això es deu a la inclusió de la ronda sud-est en el tram comprés entre el carrer núm. 9 i el carrer Blasco Ibáñez, de l'avinguda Antonio Lloret en el tram comprés entre la ronda i el carrer núm. 19, com també l'exclusió de part de la illa de cases edificable núm. 64, que coincideix amb els terrenys consolidats per l'edificació. D'aquesta manera s'assegura l'obtenció i la correcta urbanització de sòls dotacionals, en concret determinats trams de la ronda sud-est i de l'avinguda Antonio Lloret, que el PGOU no inclou en cap àmbit. L'aprofitament tipus s'obté a partir de les dades següents:
  
Aprofitament lucratiu 114.541'26 m2t
  
Superfície total 58.300'82 m2s
  
Sup. Dotacional afectada a la seua destinació 2.158,46 m2s
  
Superfície computable 56.142'36 m2s
  
Conforme al que ha regulat l'art. 46.2 de la LRAU, el document és part integrant de l'alternativa tècnica del Programa per al desenvolupament d'una actuació integrada en l'àmbit de la UE-1.
  
El PGOU classifica tots els terrenys englobats en l'àmbit com a sòl urbà, qualificat com a zona 3 Casc contemporani. En l'actualitat es troben dedicats en la seua gran majoria a l'activitat agrícola.
  
Respecte a la justificació del compliment dels estàndards dotacionals, s'indica que, conforme als articles 23.1 i 22.2 de la LRAU, i atés que es tracta d'una zona de vora de sòl urbà amb ordenació detallada ?la qual es manté, es limita a traslladar les alineacions establides a la topografia de l'àmbit-, es fa ús del dret a eximir del compliment dels estàndards dotacionales previstos en l'annex del RPCV.
  
Conforme al PATRICOVA, una xicoteta porció de l'àmbit d'actuació està inclosa en la zona de risc d'inundació VC28-Inundació massiva del riu Xúquer, que presenta un nivell de risc 5. La memòria indica que el PGOU, en la seua previsió del seu model territorial, ja fa menció expressa al risc d'inundació desviant l'expansió urbana cap aquelles zones on aquest risc és compatible amb el desenvolupament urbanístic.
  
Quart. Durant la tramitació de l'expedient, es van sol·licitar informes als organismes següents:
  
Institut Valencià de l'Habitatge, SA (IVHSA), sol·licitat en data 28 de gener de 2005, i no ha entrat fins a la data.
  
Remissió de l'Estudi Acústic a la Comissió d'Activitats Qualificades, en data 9 de maig de 2005, i no ha entrat cap informe fins a la data.
  
Cinqué. Alberic compta amb Pla general d'ordenació urbana aprovat definitivament per la Comissió Territorial d'Urbanisme en data 27 de setembre de 1990.
  
Sisé. La Comissió Informativa de la Comissió Territorial d'Urbanisme de València, en sessió celebrada el 30 de juny de 2005, va emetre un informe relatiu al projecte que ens ocupa, complint així allò que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que establix l'article 52 de la LRAU.
  
La documentació es considera completa a l'efecte del compliment del que han preceptuat els articles 27 i 28 de la LRAU i l'article 80 i següents del RPCV.
  
Segon. Les determinacions contingudes en el Pla de reforma interior es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Tercer. Cal assenyalar que, respecte a l'afecció del PATRICOVA, s'ha d'aplicar el que disposen els articles 21.3 i 24 de les normes urbanístiques d'aqueix Pla d'acció territorial sectorial. En especial, quant a les condicions generals d'adequació de les edificacions, ha deregir-se segons el que disposa l'article 27 de les dites normes urbanístiques.
  
Quart. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans de reforma interior modificatius de l'ordenació de planejament vigent, en relació amb l'art. 10.A, del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat.
  
A la vista de tot el que antecedeix, la Comissió Territorial d'Urbanisme, en sessió celebrada el 7 de juliol de 2005 acorda: aprovar definitivament el Pla de reforma interior de la UE 1 del municipi d'Alberic.
  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.
  
Tot això sense perjudici que puga exercir qualsevol altre recurs o acció que estime oportú.
  
Fet que se certifica amb anterioritat a l'aprovació de l'acta corresponent i a la reserva dels termes necessaris que es deriven d'aquesta, conforme ho autoritza l'article 27-5 de la Llei 30/92, de 26 de novembre, de Règim jurídic de les administracions públiques i del procediment administratiu comú (LRJAP-PAC).